28.11.2017

**ביקור מחזור מ"ה של המכללה לביטחון לאומי במשרד החוץ**

**רקע**

* המכללה לביטחון לאומי היא המוסד הממלכתי הגבוה במדינת ישראל להכשרת בכירים במערכת הביטחון והשירות הציבורי.
* במחזור מ"ה של המכללה לומדים השנה 41 תלמידים מתוכם 21 אנשי צבא, 14 נציגי משרדים ממשלתיים וארגונים ביטחוניים (משטרה, משרד החוץ, משרד ראש הממשלה, פרקליטות המדינה, המשרד להגנת הסביבה, שב"ס, בנק ישראל, כבאות, משרד השיכון) ו-6 קצינים בינ"ל (מארה"ב, איטליה, גרמניה, הודו וסינגפור).
* רבים מהחניכים מיועדים לתפקידים בכירים בתום הקורס. בין החניכים שלושה מפקדי אוגדות עתידיים (שכבר סוכמו), קצין תותחנים ראשי, קמ"ן פיקוד ועוד. זאת לצד ממלאי תפקידים בכירים במשרד ראש הממשלה, במשטרה, בצבאות הזרים ועוד.
* המחזור הנוכחי החל לימודיו בספטמבר 2017 וכבר נחשף למפגשים עם בכירים במערכת שעסקו בין היתר בממשק הצבאי–מדיני ובתהליכי קבלת ההחלטות בנושאים מדיניים בישראל, בשגרה ובחרום. בין היתר פגשו החניכים את שר האוצר משה כחלון, שר החקלאות אורי אריאל, חברת הכנסת ציפי ליבני, סגן הרמטכ"ל יאיר גולן, עמוס גלעד ודן מרידור.
* בשלב הנוכחי של הקורס מתרחב העיסוק בנושאים מדיניים ולכן יש חשיבות רבה לחשיפה של מגוון עולמות התוכן בהם עוסק משרד החוץ, האתגרים עימם הוא מתמודד, דרכי הפעולה והכלים הייחודיים של העבודה הדיפלומטית, והתרומה של משה"ח לביטחון הלאומי.
* יום הביקור במשרד כולל: מפגשים עם המנכ"ל, ראש המערך המדיני והיועץ המשפטי, עבודה בקבוצות קטנות בהנחיית עובדי משרד במגוון תחומי עיסוק, עבודת חדר מצב, וסקירה ליד קיר הנופלים.

**נקודות לשיחה**

היבטים מדיניים

* הדיפלומטיה המודרנית בעולם משתנה (רשתות חברתיות, ריבוי גופים מדינתיים ולא-מדינתיים הפעילים בזירה הבינ"ל וכד').
* האתגרים וההזדמנויות עימם ישראל מתמודדת בזירה הבינ"ל האזורית והגלובלית.
* יעדי משרד החוץ לשנת העבודה הקרובה וריכוזי המאמץ.

היבטים מערכתיים

* תרומת משרד החוץ לביטחון הלאומי.
* ממשקי העבודה ההדדיים בין משרד החוץ לגופים השונים במערך הביטחון הלאומי.
* שילוב משרד החוץ במנגנוני עיצוב המדיניות ותהליכי קבלת ההחלטות בשגרה ובחרום.

היבטים ניהוליים

* אתגרי הניהול הבכיר הייחודיים למשרד החוץ.